stanford-oval/wikipedia huggingface dataset:
วัดตั่วแปะกง
ตำนาน

มีตำนานมากมายเกี่ยวกับวัดนี้ซึ่งมีศูนย์กลางอยู่ที่เต่ายักษ์ และความสัมพันธ์ของชายสองคนที่เป็นชาวมลายูกับชาวจีน ตำนานที่เป็นที่นิยมของวัด ได้แก่
ศาสนบุคคลสองคน ชื่อ ซาเย็ด ระฮ์มัน (Syed Rahman) ชาวอาหรับ และ ยัม (Yam) ชาวจีน มาทำสมาธิและบำเพ็ญพรตบนเกาะกูซู ระหว่างการเดินทาง ยัมล้มป่วย ซาเยดได้สวดภาวนาของให้เขาหายป่วย ทั้วคู่รอดชีวิตเมื่อมีเรืออาหารและน้ำมาปรากฏบนเกาะ หลังจาดนั้นมาทั้งสองจึงเดินางไปยังเกาะกูซูเป็นประจำเพื่อแสดงความขอบคุณ บนเกาะจึงสร้างศาลตั่วแปะกงบูชายัม และศาลดาตุเกอรามัตบูชาซาเยด
ในเดือน 9 ตามปฏิทินจีน บรรดาชาวเรือที่เรือล่มได้รับความช่วยเหลือจากเต่ายักษ์ที่แปลงกายมาเป็นเกาะ บรรดาชาวเรือจึงเดินทางมาถวายของบูชาเป็นประจำทุกปี และเกาะกูซูกลายมาเป็นศาสนสถาน
ชาวประมงสองคนที่เรือล่ม เป็นชาวจีนคนหนึ่งและชวามลายูคนหนึ่ง ได้รับความช่วยเหลือจากเต่ายักษ์ที่แปลงกายเป็นเกาะ
การบูชา

ตั่วแปะกงเป็นเทพเจ้าหลักของวัดร่วมกับเจ้าแม่กวนอิม โดยตั่วแปะกงได้รับการนับถือเป็นเทพเจ้าแห่งความเจริญรุ่งเรือง เทพเจ้าผู้พิทักษ์คนเดินเรือ และเทพเจ้าแห่งการค้า ส่วนเจ้าแม่กวนอิมเป็นเทพ "ผู้ประทานบุตร" นอกจากนี้ยังมีศาลเจ้าบูชาโป๊ยเซียน, กวนอูและเทพเจ้าเสือ ในวัดยังมีต้นไม้ขอลูกที่ผู้คนแขวนคำขอ รวมถึงมีบ่อเต่าและรูปปั้นเต่ายักษ์
เทศกาลประจำปี

ทุก ๆ ปี ในเดือน 9 ตามปฏิทินจีน จะมีผู้ศรัทธาหลายพันคนจากสิงคโปร์, มาเลเซีย, อินโดนีเซีย และไทย เดินทางมายังเกาะกูซู ดนื่องจากเดือนเก้าเป็นเดือนที่มีความสัมพันธ์กับตำนานเกาะ ในช่วงนี้จะมีการนำของบูชาต่าง ๆ มาถวายปริมาณมาก และมีการเปลี่ยนฝูลู่บนวัด
โดยวันที่ของเทศกาลประจำปี 2024 ตรงกับวันที่ 3 ตุบาคม 2024 ถึง 31 ตุลาคม 2024
สมุดภาพ

ผู้คนกราบไหว้ตั่วแปะกงในวัด
ฝูลู่และเครื่องราง
ต้นไม้ขอลูก
ณัฐชา วิทยากาศ

| ณัฐชา วิทยากาศ |
| --- | --- |
เกิด: 23 มีนาคม พ.ศ. 2531 (36 ปี) ณัฐชา วิทยากาศ Natacha Withayakas กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2549 - ปัจจุบัน
ผลงานเด่น: หญิงนิล ธิดาซาตาน   ศรีจุฬาลักษณ์ รายากูนิง   ดะราหวัน สุดหัวใจ เจ้าชายเทวดา    บัว กอสซิป เกิร์ล ไทยแลนด์
สังกัด: บริษัท กันตนากรุ๊ป จำกัด (มหาชน)
ณัฐชา วิทยากาศ เกิดเมื่อ 23 มีนาคม พ.ศ. 2531 เป็นนักแสดงชาวไทย
ประวัติ

ณัฐชา วิทยากาศ หรือ นัต เกิดเมื่อวันพุธที่ 23 เดือน มีนาคม พ.ศ. 2531 ราศีมีน เป็นนักแสดงเชื้อชาติไทย สัญชาติไทย ส่วนสูง 163 เซนติเมตร น้ำหนัก 45 กิโลกรัม จบมัธยมศึกษาจากโรงเรียนสตรีนนทบุรี จังหวัดนนทบุรี จากนั้นเข้าศึกษาระดับอุดมศึกษาที่มหาวิทยาลัยจุฬาลงกรณ์มหาวิทยาลัย คณะศิลปกรรมศาสตร์ สาขาวิชานฤมิตศิลป และจบการศึกษาระดับปริญญาโทใน สาขาธุรกิจระหว่างประเทศ (International Business) ที่มหาวิทยาลัย มิดเดิลเซ็กส์ (Middlesex University) เมืองลอนดอน, ประเทศอังกฤษ
ประวัติ > วงการบันเทิง

ณัฐชา วิทยากาศ เข้าสู่วงการบันเทิงจากละครเรื่อง ตะวันชิงพลบ รับบท ต๋อย (พ.ศ. 2549) จากโครงการของโรงเรียนสอนการแสดงของกันตนา ภายใต้การบริหารงานโดยบริษัท กันตนา เอ็ดดูเทนเมนท์ จำกัด และมีผลงานต่อมาคือละครเรื่องทะเลใจ รับบท บุหงัน จากนั้นได้เปลี่ยนบทบาทการแสดงมารับบทนางร้าย เป็นครั้งแรกในละครเรื่อง ธิดาซาตานในบท หญิงนิล 
ต่อมาใน พ.ศ. 2550 ณัฐชา วิทยากาศ รับบท วาสนา จากละครภูตพยาบาท ของค่ายกันตนาเช่นเดียวกัน และมีผลงานการแสดงมิวสิควีดีโอเพลง เลิกกับเขาเอาเท่าไร ของแทค ภรัญญู, มิวสิควีดีโอ การ์ดใบหนึ่ง ของเป๊ก ผลิตโชค อัลบั้ม I’m IN LOVE (พ.ศ. 2550)
ณัฐชา วิทยากาศ ได้มาเล่นละครประวัติศาสตร์ไทยย้อนยุคเป็นครั้งแรก ในเรื่องรายากูนิง รับบท ศรีจุฬาลักษณ์ (พระวรราชชายา ของพระเจ้าปราสาททอง) (พ.ศ. 2551) และละครเพื่อนซ่าเทวดาจิ๋ว รับบท แองจี้ (พ.ศ. 2552) และนอกจากผลงานด้านการแสดงละครแล้ว ยังมีผลงานด้านมิวสิควีดีโอเพลง คนไม่รู้ตัว ของเตชินท์ ชยุติ ซึ่งเป็นอัลบั้ม เพลงประกอบละครเรื่องวิวาห์ว้าวุ่น (พ.ศ. 2553) รวมถึงผลงานถ่ายแบบนิตยสารหลายฉบับ ผลงานการแสดงในสื่อโฆษณา เช่น โฆษณาร้านอาหารญี่ปุ่น ฟูจิ, โฆษณาแชมพูสระผม แพนทีน เป็นต้น
ใน พ.ศ. 2554 ณัฐชา วิทยากาศ ได้รับบท ดะราหวัน จากละคร สุดหัวใจ เจ้าชายเทวดา จนทำให้ได้รับเชิญในบทบาทของนักแสดงของสังกัดกันตนา อย่างต่อเนื่อง ไม่ว่าจะเป็น ป่านางเสือ 2,  เสือสั่งฟ้า ภาค2, และรับบท แคท ในละครเรื่องแสนซนค้นรัก ต่อมาใน พ.ศ. 2556 ได้รับรางวัลชนะเลิศการแต่งกายประเภทผ้าฝ้ายหญิง และรางวัลรองชนะเลิศอันดับสองประเภทความคิดสร้างสรรค์ ในงานรามคำแหงรวมใจแต่งผ้าไทย เทิดไท้มหาราชินี ครั้งที่ 9 ซึ่งจัดเมื่อวันที่ 3 กันยายน 2556 ณ อาคารหอประชุม พ่อขุนรามคำแหงมหาราช จัดโดยสถาบันศิลปวัฒนธรรมเฉลิมพระเกียรติมหาวิทยาลัยรามคำแหง เป็นผลงานล่าสุดก่อนเดินทางไปศึกษาต่อปริญญาโทยังเมืองลอนดอน, ประเทศอังกฤษ ทำให้ห่างหายจากวงการบันเทิงอยู่ช่วงนึง จนปัจจุบันมีผลงานล่าสุดกับค่ายกันตนา ในบทของ บัว ในละครเรื่อง กอสซิป เกิร์ล ไทยแลนด์ (Gossip Girl Thailand) ทางสถานีวิทยุโทรทัศน์ไทยทีวีสีช่อง 3  และละครเรื่อง เจ้านาง รับบท เพทาย (พ.ศ. 2558)
ผลงาน > ละครโทรทัศน์

ละคร ตะวันชิงพลบ รับบท ต๋อย พ.ศ. 2549
ละคร ทะเลใจ รับบท บุหงัน พ.ศ. 2549
ละคร ธิดาซาตาน รับบท หญิงนิล พ.ศ. 2549
ละคร ภูตพยาบาท รับบท วาสนา พ.ศ. 2550
ละคร รายากูนิง รับบท ศรีจุฬาลักษณ์ พ.ศ. 2551
ละคร เพื่อนซ่าเทวดาจิ๋ว รับบท แองจี้ พ.ศ. 2552
ละคร สุดหัวใจ เจ้าชายเทวดา รับบท ดะราหวัน พ.ศ. 2554
ละคร ป่านางเสือ 2 (รับเชิญ) พ.ศ. 2556
ละคร แสนซนค้นรัก รับบท แคท พ.ศ. 2556
ละคร เสือสั่งฟ้า 2 พยัคฆ์ผยอง (รับเชิญ) พ.ศ. 2556
ละคร เซน...สื่อรักสื่อวิญญาณ ตอน ใคร...ในบ้าน รับบท จอย (รับเชิญ) พ.ศ. 2556
ละคร กอสซิป เกิร์ล ไทยแลนด์ (Gossip Girl Thailand) รับบท บัว พ.ศ. 2558
ละคร เจ้านาง รับบท เพทาย (ดารารับเชิญ) พ.ศ. 2558
ละคร รักร้าย รับบท (รับเชิญ) พ.ศ. 2560
ละคร แก้วกุมภัณฑ์ รับบท (รับเชิญ) พ.ศ. 2561
ละคร เคหาสน์นางคอย รับบท เจ้าหญิงเดวี (รับเชิญ) พ.ศ. 2565
ผลงาน > มิวสิควีดีโอ

มิวสิควีดีโอ เลิกกับเขาเอาเท่าไร ศิลปิน แทค ภรัญญู (พ.ศ. 2550)
มิวสิควีดีโอ การ์ดใบหนึ่ง ศิลปิน เป๊ก ผลิตโชค (อัลบั้ม I’m IN LOVE พ.ศ. 2550)
มิวสิควีดีโอ คนไม่รู้ตัว ศิลปิน เตชินท์ ชยุติ (อัลบั้ม เพลงประกอบละคร วิวาห์ว้าวุ่น พ.ศ. 2553)
มิวสิควีดีโอ ไม่อยากใช้แฟนร่วมกับใคร ศิลปิน นุ้ย สุวีณา  อาร์สยาม (พ.ศ. 2554)
ผลงาน > โฆษณา

โฆษณา ร้านอาหารญี่ปุ่น ฟูจิ
โฆษณา แชมพูสระผม แพนทีน
โฆษณา ซิตร้า
โฆษณา โยเกิร์ต ริเชส
รางวัลที่ได้รับ

รางวัลชนะเลิศการแต่งกาย ประเภทผ้าฝ้ายหญิง (งานรามคำแหงรวมใจแต่งผ้าไทย เทิดไท้มหาราชินี ครั้งที่ 9) เมื่อวันที่ 3 กันยายน 2556
รองชนะเลิศอันดับสอง ประเภทความคิดสร้างสรรค์ (งานรามคำแหงรวมใจแต่งผ้าไทย เทิดไท้มหาราชินี ครั้งที่ 9) เมื่อวันที่ 3 กันยายน 2556
เทิร์ฟมัวร์

| --- | --- |

th
ที่ตั้ง: เบิร์นลีย์, แลงคาเชอร์, ประเทศอังกฤษ, BB10 4BX
พิกัด: 53°47′21″N 2°13′49″W﻿ / ﻿53.78917°N 2.23028°W﻿ / 53.78917; -2.23028
เจ้าของ: สโมสรฟุตบอลเบิร์นลีย์
ผู้ดำเนินการ: สโมสรฟุตบอลเบิร์นลีย์
ความจุ: 22,546
พื้นผิว: หญ้า
เปิดใช้สนาม: 17 กุมภาพันธ์ 1883
การใช้งาน
เบิร์นลีย์ (ค.ศ. 1883–ปัจจุบัน)
เทิร์ฟมัวร์ เป็นสนามฟุตบอลในเมืองเบิร์นลีย์ แลงคาเชอร์ ประเทศอังกฤษ เป็นสนามเหย้าของสโมสรฟุตบอลเบิร์นลีย์มาตั้งแต่ปี ค.ศ. 1883 การใช้งานอย่างต่อเนื่องนี้ทำให้เทิร์ฟมัวร์กลายเป็นสนามที่มีการใช้งานต่อเนื่องยาวนานเป็นอันดับสองในวงการฟุตบอลอาชีพของอังกฤษ สนามตั้งอยู่บนถนน Harry Potts Way ซึ่งตั้งชื่อตามผู้จัดการทีมที่พาสโมสรคว้าแชมป์ดิวิชัน 1 ในฤดูกาล 1959–60 และมีความจุ 21,944 ที่นั่ง
มิตสึโกะ โมริ

| จูซังมิ มิตสึโกะ โมริ |
| --- | --- |
โมริใน ค.ศ. 1962
เกิด: มิตสึ มูรากามิ 9 พฤษภาคม ค.ศ. 1920(1920-05-09) เกียวโต ประเทศญี่ปุ่น
เสียชีวิต: 10 พฤศจิกายน ค.ศ. 2012(2012-11-10) (92 ปี) ฮงโง โตเกียว ประเทศญี่ปุ่น
อาชีพ: นักแสดง
ปีปฏิบัติงาน: 1935–2012
คู่สมรส:   ริชาร์ด อูเอมูระ (สมรส 1947; แยก 1947)  โยชิฮิโกะ โอกาโมโตะ (สมรส 1959; หย่า 1963) 
มิตสึโกะ โมริ (ญี่ปุ่น: 森 光子; โรมาจิ: Mori Mitsuko; 9 พฤษภาคม ค.ศ. 1920 – 10 พฤศจิกายน ค.ศ. 2012) ชื่อจริง มิตสึ มูรากามิ (ญี่ปุ่น: 村上美津; โรมาจิ: Murakami Mitsu) เป็นนักแสดงหญิงชาวญี่ปุ่น
ภูมิหลัง

ในเดือนพฤษภาคม ค.ศ.  2009 เธอกลายเป็นนักแสดงคนแรกในประเทศญี่ปุ่นที่ทำการแสดงละครเวที โฮโรกิ (ญี่ปุ่น: 放浪記; โรมาจิ: Hōrōki, แปลว่า "A Wanderer's Notebook" ถึง 2,000 ครั้ง เธอเกิดที่เกียวโต ประเทศญี่ปุ่น
เมื่อวันที่ 11 พฤษภาคม ค.ศ. 2009 ทาเกโอะ คาวามูระประกาศว่าโมริจะได้รับรางวัลโคกูมินเอโยโช (ญี่ปุ่น: 国民栄誉賞, อักษรโรมัน: Kokumin Eiyoshō; People's Honour Award)
โมริเสียชีวิตในโรงพยาบาลที่โตเกียวเมื่อวันที่ 10 พฤศจิกายน ค.ศ. 2012 ด้วยอายุ 92 ปี
ผลงาน > ภาพยนตร์

Lost Spring (1967) – ฮัตสึ
Scattered Clouds (1967)
เจ้าหญิงจิตวิญญาณแห่งพงไพร (1997) – ฮิอิ-ซามะ (เสียง)
Sennen no Koi Story of Genji (2001) – เซ โชนางง
ผลงาน > ละครโทรทัศน์

อนนะ ทาจิ โนะ เฮียกูมัง โกกุ (1988) – มาเอดะ มัตสึ
เนเนะ: อนนะ ไทโกกิ (2009)
ผลงาน > พากย์เสียง > ไลฟ์แอกชัน

Murder, She Wrote – Jessica Fletcher (แองเจลา แลนส์เบอรี)
ผลงาน > พากย์เสียง > แอนิเมชัน

มหัศจรรย์หมีผู้ยิ่งใหญ่ – ทานานา
บรรณาการ

เมื่อวันที่ 1 กรกฎาคม ค.ศ. 2021 กูเกิลฉลองวันเกิดของเธอผ่านกูเกิล ดูเดิล
แหล่งข้อมูลอื่น

มิตสึโกะ โมริ ที่อินเทอร์เน็ตมูวีเดตาเบส
แม่แบบ:โครงประเทศญี่ปุ่น
สมาคมโอลิมปิกจาเมกา

| --- | --- |
ประเทศ/ภูมิภาค:  จาเมกา
รหัสประเทศ: JAM
วันก่อตั้ง: 1936
วันรับรอง: 1936
สมาคม: องค์การกีฬาแพนอเมริกัน
สำนักงานใหญ่: Kingston, Jamaica
ประธาน: Christopher Samuda
เลขาธิการใหญ่: Ryan Foster
เว็บไซต์: www.joa.org.jm
สมาคมโอลิมปิกจาเมกา (อังกฤษ: Jamaica Olympic Association, รหัสไอโอซี: JAM) เป็นคณะกรรมการโอลิมปิกแห่งชาติที่เป็นตัวแทนของประเทศจาเมกาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2479 มีสำนักงานใหญ่ตั้งอยู่ที่ประเทศจาเมกา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากจาเมกาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
ดูเพิ่ม

ประเทศจาเมกาในโอลิมปิก
ประเทศจาเมกาในแพนอเมริกันเกมส์
แหล่งข้อมูลอื่น

สมาคมโอลิมปิกจาเมกา
| ด ค กองค์การกีฬาแพนอเมริกัน |
| --- | --- |
ปัจจุบัน:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
องค์กรในเครือ:  ODEBO (Bolivarian)  CACSO (Central America and Caribbean)  ODESUR (South America)  ORDECA (Central America) 
การแข่งขันที่เกี่ยวข้อง:  Pan American Games  Junior Pan American Games  Parapan American Games  Youth Parapan American Games  Winter Pan American Games  Pan American Sports Festival 
การแข่งขันในเครือ:  Bolivarian Games  Central American Games  Central American and Caribbean Games  South American Games
มิลเลนเนียมสเตเดียม

| --- | --- |
ทางเข้าด้านเวสต์เกตสตรีต (บีทีสแตนด์)
th
ชื่อเดิม: มิลเลนเนียมสเตเดียม
ที่ตั้ง: เวสต์เกตสตรีต คาร์ดิฟฟ์ ประเทศเวลส์
พิกัด: 51°28′41″N 3°10′57″W﻿ / ﻿51.47806°N 3.18250°W﻿ / 51.47806; -3.18250
ขนส่งมวลชน: สถานีรถไฟกลางคาร์ดิฟฟ์ และ สถานีรถโดยสารกลางคาร์ดิฟฟ์
เจ้าของ: รักบี้ยูเนียนทีมชาติเวลส์
ผู้ดำเนินการ: รักบี้ยูเนียนทีมชาติเวลส์
ความจุ: 74,500
ขนาดสนาม: 120 x 79 เมตร
พื้นผิว: หญ้า (พ.ศ. 2542–2557) เดสโซกราสมาสเตอร์ (พ.ศ. 2557–ปัจจุบัน)
การก่อสร้าง
ลงเสาเข็ม: พ.ศ. 2540
เปิดใช้สนาม: 26 มิถุนายน พ.ศ. 2542
งบประมาณในการก่อสร้าง: 121 ล้านปอนด์
สถาปนิก: ไบลจ์ลอบบ์สปอรตส์อาชิเทคเจอร์ (ในเครือของปอปปูเลาส์), ดับเบิลยูเอสแอตคินส์
การใช้งาน
รักบี้ยูเนียนทีมชาติเวลส์ ฟุตบอลทีมชาติเวลส์ รักบี้ชิงแชมป์โลก: 1999 ไฮเนเกนคัพ: 2002, 2006, 2008, 2011, 2014 เอฟเอคัพ: 2001, 2002, 2003, 2004, 2005, 2006 ลีกคัพ: 2001, 2002, 2003, 2004, 2005, 2006, 2007  รักบี้ลีกชาเลนจ์คัพ รอบชิงชนะเลิศ: 2003, 2004, 2005
มิลเลนเนียมสเตเดียม (อังกฤษ: Millennium Stadium) หรือในชื่อปัจจุบัน พรินซิพาลิตีสเตเดียม (อังกฤษ: Principality Stadium) ตามชื่อของผู้สนับสนุน สนามนี้เป็นสนามฟุตบอลแห่งชาติของประเทศเวลส์ ตั้งอยู่ในคาร์ดิฟฟ์ และเป็นสนามเหย้าของรักบี้ยูเนียนทีมชาติเวลส์ อีกทั้งยังใช้งานในการเป็นสนามเหย้าของฟุตบอลทีมชาติเวลส์ ด้วย ซึ่งสนามนี้สร้างมาสำหรับใช้งานใน รักบี้ชิงแชมป์โลก 1999 และได้ใช้งานในงานขนาดใหญ่อีกมากมาย เช่น สึนามิรีลีฟคอนเสิร์ต, ซูเปอร์สเปเชียลสเตจ, สปีดเวย์กรังด์ปรีซ์ออฟเกรตบริเตน และ งานคอนเสิร์ตอีกมากมาย อีกทั้งยังได้เป็นสนามแข่งขันเอฟเอคัพ รอบชิงชนะเลิศถึง 6 ครั้ง ในช่วงที่สนามกีฬาเวมบลีย์ กำลังปรับปรุงสนามอยู่
สนามแห่งนี้มีผู้ดูแลคือบริษัทมิลเลียนเนียมสเตเดียม ซึ่งเป็นบริษัทลูกของรักบี้ทีมชาติเวลส์ สนามได้รับการออกแบบโดยไบลจ์ลอบบ์สปอรตส์อาชิเทคเจอร์ ซึ่งเป็นบริษัทในเครือของปอปปูเลาส์, และ ดับเบิลยูเอสแอตคินส์ ซึ่งรับงานเป็นบริษัททางด้านการก่อสร้าง ส่วนทางด้านผู้รับเหมา คือบริษัทไลอิง โดยสนามนี้ใช้ค่าก่อสร้าง 121 ล้านปอนด์ ซึ่งเงินในส่วนนี้มาจากคณะกรรมการของมิลเลนเนียมคอมมิชชัน 46 ล้านปอนด์
มิลเลนเนียมสเตเดียม เปิดในเดือนมิถุนายน พ.ศ. 2542 ซึ่งการแข่งขันรายการใหญ่ที่จัดขึ้นที่สนามนี้เป็นรายการแรกคือการแข่งขันรักบี้ยูเนียนทีมชาติ กระชับมิตร โดยเวลส์ ชนะ แอฟริกาใต้ 29–19 ในวันที่ 26 มิถุนายน พ.ศ. 2542 ซึ่งมีผู้ชม 29,000 คน จากการที่สนามมีความจุ 74,500 คน ทำให้เป็นสนามที่ใหญ่ที่สุดอันดับที่ 3 ในการแข่งขันซิกเนชันส์แชมเปียนชิพ โดยมีความจุน้อยกว่า สตาดเดอฟร็องส์ และ ทวิคเกนแฮมสเตเดียม ตามลำดับ อีกทั้งยังเป็นสนามที่ใหญ่ที่สุดอันดับที่ 2 ในโลก และเป็นสนามที่ 2 ของยุโรป ที่มีหลังคาเปิด-ปิดได้ โดยเกณฑ์การแบ่งประเภทสนามฟุตบอล ของยูฟ่า ซึ่งสนามนี้ได้รับเลือกให้เป็นสนามแข่งขันยูฟ่าแชมเปียนส์ลีก นัดชิงชนะเลิศ 2017 อีกด้วย ในวันที่ 8 กันยายน พ.ศ. 2558 รักบี้ยูเนียนทีมชาติเวลส์ได้ตกลงสัญญากับพรินซิพาลิตีในการเป็นสปอนเซอร์เป็นเวลา 10 ปี ทำให้มีการเปลี่ยนชื่อสนามเป็น "พรินซิพาลิตีสเตเดียม" ตั้งแต่วันที่ 22 มกราคม พ.ศ. 2559
แหล่งข้อมูลอื่น

| ก่อนหน้า |  | มิลเลนเนียมสเตเดียม |  | ถัดไป |
| --- | --- | --- | --- | --- |
| ซานซีโร  อิตาลี |  | ยูฟ่าแชมเปียนส์ลีก รอบชิงชนะเลิศ  (ฤดูกาล 2016-2017) |  | สนามกีฬาโอลิมปิก  ยูเครน |
| ด ค กฟุตบอลทีมชาติเวลส์ |
| --- | --- |
ทั่วไป:  สมาคมฟุตบอลเวลส์  ประวัติศาสตร์ 1876–1976  1977–ปัจจุบัน  ผู้จัดการทีม  เวลช์ฟุตบอลทรัสต์  ดรากอนพาร์ก ศูนย์พัฒนาฟุตบอลแห่งชาติเวลส์ 
สนาม:  สนามเหย้า  คาร์ดิฟฟ์ซิตีสเตเดียม  เอเบอร์แดร์แอธเลติกกราวด์  แอนฟีลด์  ลิเบอร์ตีสเตเดียม  มิลเลนเนียมสเตเดียม  นิเนียนพาร์ก  Old Racecourse Ground  Parc y Scarlets  Penrhyn Park  เรซคอร์สกราวด์  เซนต์เฮเลนส์  ดิอาร์มสพาร์ก  สนามกีฬาแห่งชาติ  The Oval  Vetch Field 
สถิติ:  ผลการแข่งขันและกำหนดการ  สถิติ  สถิติในฟุตบอลชิงแชมป์แห่งชาติยุโรป  สถิติในฟุตบอลโลก  แฮตทริก 
ผลการแข่งขัน:  1876–1899  1900–1914  1920–1939  1946–1959  1960–1979  1980–1999  2000–2019  2020–ปัจจุบัน  ไม่เป็นทางการ  Matches v Home Nations 
ผู้เล่น:  เรียงตามตัวอักษร  ลงเล่นมากกว่า 25 นัด  ผู้เล่นในฟุตบอลโลกและฟุตบอลชิงแชมป์แห่งชาติยุโรป  เกิดนอกประเทศเวลส์  หมวดหมู่อื่น ๆ 
ประตู:  แกเร็ท เบล  เอียน รัช 
ฟุตบอลโลก:  1958  2022 
ฟุตบอลชิงแชมป์แห่งชาติยุโรป:  2016  2020 
การแข่งขันอื่น ๆ:  บริติชโฮมแชมเปียนชิป (1884–1984)  เนชันส์คัพ 2011 
นัดที่สำคัญ:  การแข่งขันระหว่างประเทศนัดแรก (สกอตแลนด์ พบ เวลส์) (1876)  เพลย์ออฟฟุตบอลโลก 1958 (1958)  ฟุตบอลโลก 1986 รอบคัดเลือก (การเสียชีวิตของ Jock Stein) (1985) 
ทีมอื่น ๆ ของสมาคม:  ชาย สมัครเล่น (ยุบ)  ไม่เกิน 21 ปี  ไม่เกิน 20 ปี  ไม่เกิน 19 ปี  ไม่เกิน 17 ปี  กึ่งอาชีพ  หญิง ไม่เกิน 17 ปี
ยุทธการที่แม่น้ำฮั่นซุย

สงครามระหว่างขุนศึกเล่าปี่กับโจโฉ (219)
| ด ค กการทัพฮันต๋ง |
| --- | --- |
 แฮเปียน  เองเปงก๋วน  เขาเตงกุนสัน  แม่น้ำฮั่นซุย 
ยุทธการที่แม่น้ำฮั่นซุย เป็นการสู้รบระหว่างขุนศึกเล่าปี่กับโจโฉในเดือนเมษายน ค.ศ. 219 เมื่อช่วงต้นของยุคสามก๊กในประวัติศาสตร์จีน ยุทธการนี้เป็นการปะทะครั้งใหญ่รอบสุดท้ายในยุทธการที่ฮันต๋งที่จบลงด้วยชัยชนะของเล่าปี่และภายหลังประกาศตนเองเป็นอ๋องแห่งฮันต๋ง
ภูมิหลัง

แฮหัวเอี๋ยนขุนพลของโจโฉพ่ายแพ้และถูกสังหารโดยฝ่ายเล่าปี่ในยุทธการที่เขาเตงกุนสันเมื่อเดือนกุมภาพันธ์ ค.ศ. 219 เพื่อเป็นการตอบโต้ โจโฉจึงได้นำทัพขนาดใหญ่พร้อมด้วยธัญพืชนับล้านไปช่วยเหลือกองทัพของเขา โจโฉต้องการโจมตีค่ายของฝ่ายเล่าปี่ที่ทางใต้ของแม่น้ำฮั่นซุย ดังนั้น ฝ่ายเล่าปี่จึงส่งขุนพลเตียวจูล่งและฮองตงไปป้องกันบริเวณนี้ ภายหลังเมื่อฮองตงกับทหารไปยึดเสบียงของศัตรู เตียวจูล่งกับเตียวคี (張著 จาง จู้) ผู้ใต้บังคับบัญชายังคงอยู่ในค่ายหลักกับเตียวเอ๊กเพื่อความปลอดภัยจนกว่าพวกเขาจะกลับมา
การรบ

ฮองตงนำทัพบางส่วนไปยึดเสบียงธัญพืชของโจโฉที่เก็บไว้ในเทือกเขาทางเหนือ เตียวจูล่งกับทัพของเขาช่วยเหลือฮองตงในภารกิจนี้ เมื่อฮองตงจากไปนานกว่าปกติ เตียวจูล่งรู้สึกกังวลว่ามีอะไรเกิดขึ้นกับเขา และออกจากค่ายพร้อมกับทหารม้าเบาประมาณ 10 นายเพื่อตามถาทัพของฮองตง ขณะที่ตามหา เตียงจูล่งกับทหารม้าเบาเผชิญหน้ากับทัพหลักของโจโฉและเมื่อทหารของโจโฉเข้าสงครามมากขึ้นเรื่อย ๆ ก็ต้องสู้รบกัน กระนั้นเตียวจูล่งกับจำนวนหนึ่งบุกโจมตีกลุ่มทหาร ในเวลาเดียวกัน เตียวจูล่งโจมตีและถอยทัพ แต่สามารถเอาชนะกองทัพที่ใหญ่กว่าได้
ทหารของโจโฉรวมกลุ่มกันใหม่ แต่เตียวจูล่งกับทหารม้าของเขาฝ่าออกไปได้และนำพวกเขากลับไปยังค่ายหลัก ในการสู้รบนี้ นายทหารเตียวคี (張著 จาง จู้) ได้รับบาดเจ็บ ทำให้ไม่สามารถถอยทัพได้ เตียวจูล่งหันหลังกลับช่วยเหลือเตียวคี และนำเขากลับไปที่ค่าย อย่างไรก็ตาม ทัพของโจโฉไล่ตามจนถึงค่าย เมื่อเตียวเอ๊กเห็นว่าทัพโจโฉไล่ตามเตียวจูล่งและมุ่งหน้ามายังค่ายหลัง เขาคิดว่าควรปิดประตูค่ายและเตรียมรับการโจมตี แต่เตียวจูล่งสั่งให้เปิดประตูให้กว้าง ลดธงลง และหยุดตีกลอง
เมื่อเห็นสิ่งนี้ ทัพของโจโฉรู้สึกกลัวว่าจะมีการวางกำลังดักซุ่มภายในค่ายจึงหันหลังกลับ ทันใดนั้นเตียวจูล่งก็สั่งให้ทหารตีกลองเสียงดังและให้ทหารมือเกาทัณฑ์ยิงเกาทัณฑ์ใส่ข้าศึก เขานำทัพของเล่าปี่ไปไล่ตามทหารที่ล่าถอย ทหารของโจโฉสับสนอลหม่านและเหยียบย่ำกันเองขณะพยายามหลบหนี ในขณะที่หลายคนจมน้ำตายขณะพยายามหนีข้ามแม่น้ำฮั่นซุย
ผลสืบเนื่อง

เมื่อเล่าปี่มาถึงในภายหลังและตรวจดูสนามรบ เขาอุทานว่า: "จูล่งช่างกล้าหาญนัก!" เขาสั่งให้จัดงานฉลองจนดึกเพื่อเป็นเกียรติแก่เตียวจูล่ง นับแต่นั้นมา ทัพของเล่าปี่เรียกเตียวจูล่งเป็น "ขุนพลพยัคฆ์เดช" (虎威將軍)
บรรณานุกรม

ตันซิ่ว. สามก๊กจี่.
ล่อกวนตง. สามก๊ก.
ซือหม่า, กวาง (1084), จือจื้อทงเจี้ยน.
วันเฮง มีนะโยธิน

| วันเฮง มีนะโยธิน |
| --- | --- |
เกิด: ชยพล มูลศรี 27 ตุลาคม พ.ศ. 2528 (39 ปี)
วันเฮง มีนะโยธิน มีชื่อจริงว่า ชยพล มูลศรี (ชื่อเดิม : แสงสุรีย์ มูลศรี ; ชื่อเล่น : น้อย) เกิดเมื่อวันที่ 27 ตุลาคม พ.ศ. 2528 ที่ตำบลหนองจิก อำเภอบรบือ จังหวัดมหาสารคาม เป็นอดีตแชมป์โลกของสภามวยโลก (WBC) ในรุ่นมินิมัมเวท (105 ปอนด์)
ประวัติ

วันเฮงชกมวยไทยมาก่อนที่จะหันมาชกมวยสากลอาชีพ โดยครั้งที่ชกมวยไทย วันเฮงจัดเป็นนักมวยหมัดหนัก สามารถชนะน็อกคู่ต่อสู้ได้ทั้งที่ตกเป็นรองอย่างมาก เคยได้แชมป์ของเวทีมวยลุมพินี และมวยไทยมาราธอน วีโก้ สมาร์ท สนามที่ 3 ในรุ่นไลท์ฟลายเวท (108 ปอนด์) มาก่อน  จึงได้รับการสนับสนุนให้มาชกมวยสากลอาชีพ
วันเฮงขึ้นชกมวยสากลอาชีพครั้งแรกเมื่อ 26 มกราคม พ.ศ. 2550 ชนะคะแนน โรเอล กาเด จากนั้น ครองแชมป์โลกเยาวชน WBC รุ่นมินิมัมเวท ได้ในการชกสากลอาชีพครั้งที่ 3 เท่านั้น โดยเป็นฝ่ายชนะน็อค หม่า ยิหมิง ยก 1 ป้องกันตำแหน่งไว้ได้ 8 ครั้ง จึงสละ และขึ้นครองแชมป์เงา WBC รุ่นมินิมัมเวท เมื่อ 24 ธันวาคม พ.ศ. 2552 ชนะคะแนน เจย์สัน โตโรนี จนได้มีโอกาสชิงแชมป์โลกใน พ.ศ. 2557
วันเฮง ได้แชมป์โลกมาจากการเอาชนะทีเคโอ (ยอมแพ้ไม่ออกจากมุม) ยก 9 (เพราะระฆังในยกถัดไปยังไม่ถูกตี) โอสบัลโด โนโบอา เจ้าของตำแหน่งชาวเม็กซิโก ในการชกภาคบังคับ ซึ่งวันเฮงเป็นรองแชมป์โลก WBC อันดับ 1 ที่เวทีมวยชั่วคราว หน้าศาลากลางจังหวัดกาญจนบุรี เมื่อวันที่ 6 พฤศจิกายน พ.ศ. 2557 ซึ่งตรงกับวันลอยกระทงในปีนั้น และป้องกันแชมป์ต่อเนื่องมาจนถึงปัจจุบัน
ต่อมาในวันพุธที่ 2 พฤษภาคม พ.ศ. 2561 ในการชกป้องกันแชมป์รุ่นสตรอว์เวทครั้งที่ 9 วันเฮงชนะทีเคโอ เลรอย เอสตราดา ผู้ท้าชิงชาวปานามาไปได้ในยกที่ 5 ที่จังหวัดมหาสารคามทำให้สถิติการชกของวันเฮงเทียบเท่ากับยอดมวยอย่าง ฟลอยด์ เมย์เวทเธอร์ จูเนียร์ ด้วยการชนะ 50 ไฟต์รวดเป็นการชนะน็อก 18 ครั้ง
วันเฮงสำเร็จการศึกษาระดับปริญญาตรีจากคณะศิลปศาสตร์ สถาบันการพลศึกษา วิทยาเขตอ่างทอง ชีวิตส่วนตัวชื่นชอบสโมสรฟุตบอลแมนเชสเตอร์ซิตี
ชื่ออื่น

วันเฮง กระทิงแดงยิม
วันเฮง ไก่ย่างห้าดาวยิม
วันเฮง ซีพีเอฟ
ธุรกิจ

ธุรกิจ (อังกฤษ: business) เป็นองค์การที่เกี่ยวข้องกับสินค้า บริการ หรือทั้งสินค้าและบริการผู้บริโภค ธุรกิจนั้นโดดเด่นในระบบเศรษฐกิจแบบทุนนิยม ซึ่งธุรกิจส่วนมากมีเอกชนเป็นเจ้าของ และบริหารจัดการเพื่อให้ได้กำไร และเพิ่มความมั่งคั่งแก่เจ้าของธุรกิจ ธุรกิจยังอาจเป็นประเภทไม่แสวงหาผลกำไรหรือมีรัฐเป็นเจ้าของก็ได้ ธุรกิจที่มีหลายปัจเจกบุคคลเป็นเจ้าของอาจเรียกว่า บริษัท แม้คำว่า "บริษัท" จะมีความหมายที่เจาะจงกว่านั้น
คำว่า "ธุรกิจ" มีความหมายครอบคลุมเรื่องเกี่ยวกับการค้าอย่างน้อย 3 เรื่อง คือ
ตัวองค์กรการค้า, อุตสาหกรรม หรือบริษัท หรือที่เรียกกันว่า "องค์กรธุรกิจ"
กิจกรรมที่เกี่ยวกับการค้า, อาชีพ และอุตสาหกรรม เช่นในคำพูด "ธุรกิจเปลี่ยนแปลงไปเรื่อย ๆ ตามสภาพตลาด"
ส่วนของกิจกรรมทางเศรษฐศาสตร์ เช่น "ธุรกิจเพลง" หรือ "ธุรกิจคอมพิวเตอร์" (ดู อุตสาหกรรม)
บทความนี้จะเน้นไปที่ความหมายอันแรก แต่ก็จะมีลิงก์ไปยังหัวข้ออื่น ๆ ที่เกี่ยวกับธุรกิจและการบริหารจัดการตามความหมายที่สองด้วยเช่นกัน
ประเภทขององค์กรธุรกิจ

มีวิธีการแยกแยะประเภทขององค์กรธุรกิจได้หลากหลายแบบ วิธีหนึ่งที่ใช้กันโดยทั่วไป คือ ดูจากกิจกรรมหลักที่สร้างรายได้ให้กับองค์กรธุรกิจนั้น ๆ ตัวอย่างเช่น
ผู้ผลิต - ผลิตสินค้าจากวัตถุดิบหรือชิ้นส่วน เช่น ผลิตกระดาษ, เหล็กกล้า หรือการประกอบรถยนต์จากชิ้นส่วนต่าง ๆ
ธุรกิจบริการ - ให้บริการแรงงาน, ความรู้ หรือสินค้าที่จับต้องไม่ได้ มีรายได้จากการคิดค่าแรงงานหรือค่าบริการ เช่น การทาสีบ้าน, ให้คำปรึกษา และร้านอาหาร
ร้านค้าปลีกและผู้จัดจำหน่าย - เป็นพ่อค้าคนกลางที่รับสินค้าจากผู้ผลิตมาจัดจำหน่ายให้กับลูกค้าที่เป็นกลุ่มเป้าหมาย ไม่ว่าจะด้วยการจำหน่ายหน้าร้าน, คลังสินค้า หรือผ่านแค็ตตาล็อกก็ตาม
ธุรกิจเกษตรกรรมและเหมืองแร่ - ผลิตวัตถุดิบต้นน้ำ เช่น พืชพรรณธรรมชาติ และแร่ต่าง ๆ
สถาบันการเงิน - รวมถึงธนาคาร และบริษัทที่สร้างผลกำไรผ่านการลงทุน และการบริหารเงินทุน
ธุรกิจสารสนเทศ - มีรายได้จากการขายสิทธิในทรัพย์สินทางปัญญา รวมถึง ผู้ผลิตภาพยนตร์, สำนักพิมพ์ และบริษัทพัฒนาซอฟต์แวร์
สาธารณูปโภค - ให้บริการสาธารณูปโภคขั้นพื้นฐาน เช่น ประปา, ไฟฟ้า, กำจัดขยะ โดยมากจะเป็นหน่วยงานรัฐวิสาหกิจหรือสัมปทาน
อสังหาริมทรัพย์ - สร้างรายได้จากการขาย, ให้เช่า, พัฒนา และบริหาร ที่ดิน, บ้าน และอาคารต่าง ๆ
ธุรกิจขนส่ง - บริการนำส่งสินค้าจากที่หนึ่งไปยังอีกที่หนึ่ง มีรายได้จากค่าขนส่ง
ธุรกิจรถยนต์ - องค์กรธุรกิจที่ดำเนินการเกี่ยวกับรถยนต์ ไม่ว่าจะเป็นการนำเข้า การขาย การซ่อม และการบริการ ก่อตั้งขึ้นมาเพื่อมุ่งเน้นในการแสวงหาผลกำไร
ธุรกิจที่ปรึกษาธุรกิจ - ให้บริการที่ปรึกษาธุรกิจ โดยมีรูปแบบการคิดค่าบริการเป็นแบบรายเดือนหรือคิดตามมูลค่างาน เช่น ที่ปรึกษาด้านการเงิน ที่ปรึกษาด้านการตลาด ที่ปรึกษาการวางแผนธุรกิจ
ธุรกิจกับภาครัฐ

กฎหมายส่วนใหญ่จะกำหนดรูปแบบขององค์กรธุรกิจที่สามารถก่อตั้งได้ ภายใต้กำกับของกฎหมายการค้าหรือกฎหมายพาณิชย์ รูปแบบองค์กรทั่ว ๆ ไป ได้แก่ กิจการเจ้าของคนเดียว, ห้างหุ้นส่วน, และบริษัท
ธุรกิจกับการจัดการ

การศึกษาเกี่ยวกับประสิทธิภาพของการดำเนินธุรกิจ เรียกว่า การจัดการ ซึ่งแยกย่อยได้เป็นสาขาหลัก ๆ ได้แก่ การบัญชี, การเงิน, การตลาด, การวางแผนธุรกิจ, ทรัพยากรบุคคล, การจัดการเชิงกลยุทธ์, การผลิต, การบริการ และระบบสารสนเทศเพื่อการจัดการ
การรณรงค์งดสูบบุหรี่ในนาซีเยอรมนี

โฆษณาเชิญชวนงดสูบบุหรี่ของนาซีหัวข้อว่า "การสูบบุหรี่ลูกโซ่" กล่าวว่า "เขาไม่ได้กลืนมัน (บุหรี่) แต่เป็นมันที่กลืนเขาเข้าไป"
การรณรงค์ต่อต้านบุหรี่ในนาซีเยอรมนี นับว่าเป็นการรณรงค์งดสูบบุหรี่ที่ประสบความสำเร็จที่สุดในโลก ในช่วงคริสต์ทศวรรษ 1930 จนถึงช่วงต้นคริสต์ทศวรรษ 1940 นาซีเยอรมนีเป็นชาติแรก ๆ ที่มีการรณรงค์ต่อต้านการสูบบุหรี่ในประวัติศาสตร์สมัยใหม่ การรณรงค์ต่อต้านการสูบบุหรี่ได้เจริญขึ้นอย่างมากในช่วงต้นของคริสต์ศตวรรษที่ 20 แต่ว่าประสบความสำเร็จน้อยมาก ยกเว้นในนาซีเยอรมนีซึ่งได้มีการรณรงค์อย่างแข็งขันที่ได้รับการสนับสนุนจากรัฐบาลภายใต้การนำของพรรคนาซี ผู้นำชาติสังคมนิยมได้คัดค้านการสูบบุหรี่ และวิพากษ์วิจารณ์ผลกระทบจากการสูบบุหรี่อย่างเปิดเผย การวิจัยถึงบุหรี่และผลของการสูบบุหรี่ได้รับการสนับสนุนในยุคสมัยของพรรคนาซี และกลายเป็นงานวิจัยที่มีความสำคัญมากในสมัยนั้น ส่วนตัวของอดอล์ฟ ฮิตเลอร์เองแล้ว เขาเป็นคนเกลียดบุหรี่ และมีนโยบายในการรณรงค์ต่อต้านการสูบบุหรี่ และนโยบายดังกล่าวต่างก็ได้รับการสนับสนุนจากลัทธิต่อต้านยิวและคตินิยมเชื้อชาติ
การรณรงค์งดสูบบุหรี่ในนาซีเยอรมนียังรวมไปถึง การห้ามสูบบุหรี่ในรถราง รถโดยสารประจำทางและรถไฟประจำเมือง การสนับสนุนวิชาสุขศึกษา การกำหนดการปันส่วนบุหรี่ในกองทัพบก การจัดการบรรยายเรื่องยาให้แก่ทหาร และการเพิ่มภาษีบุหรี่ พวกชาติสังคมนิยมยังกำหนดให้มีการจำกัดการโฆษณาบุหรี่และการสูบบุหรี่ในที่สาธารณะ รวมไปถึงการวางระเบียบร้านอาหารและบ้านกาแฟ การรณรงค์งดสูบบุหรี่ไม่ได้ประสบความสำเร็จมากนักในช่วงต้นของยุคนาซี และปริมาณการบริโภคบุหรี่ก็เพิ่มมากขึ้นในช่วง ค.ศ. 1933 ถึง ค.ศ. 1939 แต่การสูบบุหรี่โดยทหารลดลงในช่วงปี ค.ศ. 1939 ถึงปี ค.ศ. 1945 จนกระทั่งถึงตอนปลายของคริสต์ศตวรรษที่ 20 การรณรงค์งดสูบบุหรี่ในเยอรมนีหลังสงครามก็ไม่ประสบความสำเร็จมากเท่ากับการรณรงค์ของนาซี